|  |  |
| --- | --- |
|  |  *See artikkel räägib vallast; vallavaba ala kohta vaata artiklit Holzminden (vallavaba ala)* |

---

**Holzminden** on linn Saksamaal Alam-Saksi liidumaal Holzmindeni kreisis. Linna pindala on 88,25 km². 31. detsembril 2017 elas seal 20 132 inimest. Linn on Holzmindeni kreisi keskus. See paikneb Weseri jõe ääres, mis siit alates moodustab piiri Nordrhein-Westfaleni liidumaaga.

Ajalugu
-------

Vaade linnale sügisel
Holzmindenit on esmamainitud 9. sajandil kui *Holtesmeni*. Kuid nimi ei viidanud toona praegusele linnale, vaid külale **Altendorf** ('vana küla'), mis liidendati linnaga 1922. aastal.

Ludwig Vaga valitsemisajal (814–840) tulid mungad Corbie kloostrist Prantsusmaalt sellesse Saksamaa ossa ja asutasid Hethises Sollingis tütarkloostri. Kui sai selgeks, et paik oli elujõuetu (veeallikate puudumise tõttu), jäeti see maha ja uus klooster Corbeia nova (Corvey klooster) avati jõe lähedal. Vanad dokumendid näitavad, et Holtesmeni (kloostrile) tehti palju suuri annetusi.

Usutavasti tekkis asula, üheskoos teiste asulatega lähikonnas, 6.-7. sajandil. Teised külad jäeti maha seejärel, kui Holzminden sai omavalitsuslikud vabadused, mis võimaldas selle elanikele suuremaid õigusi ja meelitas uusi elanikke ümbritsevalt tagamaalt.

1200. aastal läks linn Eversteini vürstilossi kaitse alla ja aastaks 1245 sai see harta. Selle andis Eversteini krahv. Linna vapil on püstine Eversteini lõvi avatud linnavärava vahel.

1408. aastast kuulus linn Welfi vürstidele; ja 16. sajandist Braunschweigi Wolfenbütteli liini vürstidele. 16. sajandist kuni 1942. aastani asus Holzminden seega Braunschweig-Lüneburgis.

1640. aastal, Kolmekümneaastase sõja ajal purustati linn keisri vägede poolt, löök, millest ta ainult aeglaselt taastus. Kuni 20. sajandini jäi Holzminden väiketalunike ja -ettevõtete provintsilinnaks.

Esimese maailmasõja ajal oli Holzmindenis suur interneeritute laager linnaservas, kus hoiti kuni 10 000 Poola, Vene, Belgia ja Prantsuse kodanikku, sealhulgas naised ja lapsed (1914–1918); ja ka väiksem sõjavangilaager Briti ja Briti impeeriumi ohvitseridele (1917–1918).

Majandus
--------

Holzminden: Weseri kai ja suur viljaait
Fürstenberger Straße vaatega Haarmannplatzile, mis on nime saanud kreisi ehitusmeistri Friedrich Ludwig Haarmanni järgi, paremal Hochschule für angewandte Wissenschaft und Kunst (HAWK)
Rongijaam
Käsitöö ja põllumajandus ei ole linnas juba ammu enam peamised sissetulekuallikad. Holzminden on nüüd suuresti tööstuslinn.

19. sajandi lõpul alustas Wilhelm Haarmann lõhna- ja maitseainete tööstuse väljaarendamist. 1874. aastal suutis ta koos Ferdinand Tiemanniga koniferüülalkoholist vanilliini sünteesida. Seejärel töötati välja veel tooteid. Ettevõtte kaasaegne järglane on Symrise vabrik: Holzminden on lõhna- ja maitseainete tööstuse keskus, selle tooteid kasutatakse kogu maailmas kosmeetika- ja toiduainete tootmisel.

Suurfirmal Stiebel Eltron, mis toodab kütteseadmeid ja ahjusid, on Holzmindenis peakorter.

Owens-Illinois tegeleb linnas klaasitöödega.

Religioon
---------

Endise Braunschweigi territooriumi osana säilitab Holzminden protestantlikku traditsiooni. Pauluse kirik Altendorfis, mis pärineb 1200. aasta eelsest ajast, on vanim linna kirik. Oma ilustamata lihtsuses pakub see kirgast paika puhkuseks ja mõtiskluseks. Teised linna kirikud on nimetatud Lutheri, Miikaeli, Toomase ja Joosepi järgi.

Vaatamisväärsused
-----------------

Linna vanem osa ja Weseri jõgi
Tilly maja 1609. aastast paikneb Johannise väljakul. Sellel on ilus renessanssuks, mis säilis Kolmekümneaastase sõja tules. Keisrivägede juht Johann T'Serclaes von Tilly olevat seal öö veetnud.

Reichspräsidentenhaus ühendab linna vana osa Hafendammiga ja avati 1929. aastal. Kaunis *Glockenspiel* (kariljon) on väga populaarne ja mängib määratud kellaaegadel tuntud meloodiaid.

Luterliku kiriku torn on saanud Holzmindeni sümboliks. Interjööri remonditi 1577. aastal, kui see tehti kahekojaliseks kirikuks.

Severinsche Haus on rikkalikult kaunistatud maja 1683. aastast. See on suurim linnakodaniku maja, mis on kaunistatud iselaadse tuulelipuga ja on tuntud oma kaldus põrandate poolest.

Linnast lõunas on Keiser Wilhelmi Tornil hea vaatlusplatvorm.

Muuseumid
---------

* Linnamuuseum
* Nuku- ja mänguasjamuuseum (era)

Haridusasutused
---------------

* HAWK, Hochschule für angewandte Wissenschaft und Kunst, asutati aastal 1831/32 Friedrich Ludwig Haarmanni poolt kui esimene arhitektuurikõrgkool Saksamaal. Bauschule on nüüd linna silmapaistev tunnusjoon ning paljud õpilastega seotud tegevused, nagu traditsiooniline meistrirongkäik, on korrapärased üritused Holzmindeni kalendris.
* LSH, Internat Solling, on 1909. aastal haridusreformi liikumise osana asutatud erainternaatkool, mis püüdsid võrdselt harida "meelt, südant ja kätt". Linnak võtab enda alla suure pargilaadse ala Sollingi läänenõlval.
* Campe-Gymnasium. Gümnaasium on ülema astme kool, mis rõhub tugevalt akadeemilisele õppele.
* Teised keskkoolid on Dr. Jasper-Realschule ja Johannes-Falk-Schule (Hauptschule).
* On ka *Förderschule* (erikool), Schule an der Weser ja Anne-Frank-Schule.

Sõpruslinn
----------

* Leven, Fife, Šotimaa

Tuntud inimesi
--------------

* August Hampe (20. aprill 1866 – 6. veebruar 1945), Saksa poliitik, Braunschweigi justiitsminister
* Erwin Böhme (29. juuli 1879 – 29. november 1917), Esimese maailmasõja lennuäss
* Leopold Scherman (surnud 11. septembril 1970), arhitekt
* Carl Wilhelm Gerberding (14. märts 1894 – 2. mai 1984), tööstur ja Dragoco asutaja
* Adolf Heusinger (4. august 1897 – 30. november 1982), Saksa kindral ja NATO sõjalise komitee esimees
* Eberhard Itzenplitz (sündinud 8. novembril 1926), filmirežissöör
* Ulrich Brinkhoff (sündinud 5. jaanuaril 1940), fotograaf ja kirjanik
* Robert Wilhelm Bunsen (1811–1899), keemik
* Wilhelm Konrad Hermann Müller (1812–1890), germaani filoloog
* Wilhelm Raabe (1831–1910), romaanikirjanik
* *Generaloberst* Nikolaus von Falkenhorst (1885–1968), väidetav sõjakurjategija (ei järginud eriüksuse käsku, süüdistati 8 muus kuriteos)
* James Whale (1889–1957), filmirežissöör
* Wilhelm Karl Prinz von Preußen (1922–2007)
* Niels Jannasch (1924–2001), laevnik, kuraator ja mereajaloolane
* Jonatan Briel (1942–1988), filmirežissöör ja näitleja
* Uwe Schünemann (1964–), CDU poliitik ja Alam-Saksi minister
* Meinolf Sellmann, arvutiteadlane
* Heinz H. Weßienstein, fotograaf
* Christian Meyer (1975–), Bündnis 90/Die Grüneni poliitik ja Alam-Saksi minister
* Jyhan Artut (1976–), noolemängija
* Nicolas Kiefer (1977–), tennisist
* Annika Roloff (1991–), kergejõustiklane (teivashüppaja)

Viited
------

1. ↑  Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019.
2. ↑  Register of German municipalities (4th quarter 2022), vaadatud 12.02.2023.

Vaata ka
--------

* Holzmindeni interneeritute laager
* Holzmindeni sõjavangilaager
* Holzmindeni kreis
* Hannoveri-Braunschweigi-Göttingeni-Wolfsburgi metropolipiirkond

Välislingid
-----------

* Holzmindeni koduleht


Holzmindeni kreisi vallad

* Arholzen
* Bevern
* Bodenwerder
* Boffzen
* Brevörde
* Deensen
* Delligsen
* Derental
* Dielmissen
* Eimen
* Eschershausen
* Fürstenberg
* Golmbach
* Halle
* Hehlen
* Heinade
* Heinsen
* Heyen
* Holenberg
* Holzen
* Holzminden
* Kirchbrak
* Lauenförde
* Lenne
* Lüerdissen
* Negenborn
* Ottenstein
* Pegestorf
* Polle
* Stadtoldendorf
* Vahlbruch
* Wangelnstedt